เอาแค่พอเหมาะพอควร
ลด แลก แจก แถม,ในองค์กรธุรกิจภาคเอกชนต่างมองไปในมุมเดียวกันว่าการเลือกตั้งที่จะเกิดขึ้นต้นปีหน้านั้นจะส่งผลดีต่อเศรษฐกิจของประเทศ เพราะจะเกิดความเชื่อมั่นที่ตัดสินใจ,การลงทุนจะลื่นไหลทั้งจากนักลงทุนในประเทศและต่างประเทศจึงคาดการณ์กันว่าจะทำให้เศรษฐกิจปี 62 ดีขึ้นอย่างชัดเจนในทุกด้าน,นั่นเป็นผลของข่าวดี ขอเพียงอย่าโลเลเปลี่ยนแปลงเป็นรายวัน กำหนดวันไหนก็วันนั้น มิฉะนั้นแทนที่จะเป็นผลดีกลับตรงข้ามได้,อย่างกรณีที่ คสช. ใช้อำนาจ ม.44 ฉบับล่าสุดจนเกิดปัญหา,เรื่องนี้หากมีการชี้แจงด้วยเหตุด้วยผลมันก็จบไปนานแล้ว การที่ พล.อ.ประยุทธ์ จันทร์โอชา นายกฯ บอกเหตุผลต้องการให้ กกต.ได้ทำหน้าที่อย่างเต็มที่และไม่มีผิดกฎหมายจึงต้องช่วยกันทำให้ไม่เกิดปัญหา,พร้อมกับยืนยันการเลือกตั้งเป็นไปตามโรดแม็ปไม่มีการเปลี่ยนแปลงแล้ว หากมีคำตอบเสียแต่แรกก็น่าจะจบไปตั้งนานแล้ว,เพราะวันเลือกตั้งไม่ใช่เกี่ยวเฉพาะนักการเมืองเท่านั้น แต่ยังหมายถึงประชาชนทั้งประเทศ นักธุรกิจ นักลงทุนทั้งในประเทศและต่างประเทศ,อย่าคิดว่ามีเพียงนักการเมืองเท่านั้น,อีกทั้ง พล.อ.ประยุทธ์ยังทิ้งท้ายตอบคำถามเกี่ยวกับการตัดสินใจที่จะเข้าไปร่วมหอลงโรงกับพรรคการเมืองเพื่อให้เสนอชื่อชิงตำแหน่งนายกฯ,คำตอบก็คือยังไม่มีพรรคการเมืองมาทาบทามนอกจากพูดออกสื่อเท่านั้น และการติดต่อต้องทำอย่างเปิดเผยให้ประชาชนได้รับรู้ด้วย,ประเด็นคงไม่ได้ขึ้นอยู่กับพรรคการเมือง แต่ขึ้นอยู่ว่า พล.อ.ประยุทธ์ต้องการให้เป็นวันไหนที่ไหนเท่านั้น,ก็คงไม่ต่างไปจากคำตอบของเลขาธิการพรรคพลังประชารัฐที่บอกว่าใกล้จะถึงเวลาที่จะลาออกจากตำแหน่งแล้ว,มันก็คงเชื่อมต่อกับการเปิดตัว พล.อ.ประยุทธ์อย่างแยกไม่ออก,ประชุม ครม.นัดที่ผ่านมามีมติหลายอย่างเน้าไปที่เรื่องเศรษฐกิจเป็นหลัก เป็นเศรษฐกิจที่เข้าถึงใจ รากหญ้า ชาวไร่ ชาวสวน ผู้สูงวัยทั้งหลาย ขรก.บำนาญ,เทงบประมาณก้อนใหญ่เพื่อช่วยเหลือด้านเศรษฐกิจมีแจกก้อนละ 500 บาทอีกด้วย เรียกว่าประเคนให้ทุกอย่าง,ถ้าไม่ได้ใจก็ไม่รู้จะว่าอย่างไร?,การที่ 4 รัฐมนตรีซึ่งคุมเศรษฐกิจของรัฐบาลยังไม่ยอมลาออกหลังจากที่เข้าไปสังกัดพรรคพลังประชารัฐจนมีเสียงร้องจากพรรคการเมืองว่าควรจะแสดงสปิริตออกไปเสีย คำตอบก็คือยังต้องทำงานค้างให้เสร็จก่อนแต่พร้อมที่จะลาออกเมื่อถึงเวลาเหมาะสม,วันนี้คงได้คำตอบแล้วว่าทำไมยังไม่ลาออกก็เพราะนโยบาย ซื้อใจ ยังดำเนินการไม่ครบเครื่องจึงต้องขอเวลาอีกนิด,ต้องบอกว่าห้วงนี้เป็นเวลาเงินเวลาทองที่จะต้องเร่งผุดโครงการต่างๆออกมาให้เป็นไปตามเป้าหมาย,แน่นอนว่าพรรคการเมืองตรงกันข้ามย่อมมองออกว่ารัฐบาลกำลังใช้งบประมาณแผ่นดินเพื่อ หาเสียงปฏิเสธไปก็ป่วยการ,เผอิญที่ว่าเป็นช่วงที่รัฐบาลดำเนินการให้เป็นไปตามแผนที่วางไว้แล้วและที่ได้ที่สุดก็คือประชาชน,แต่อย่าให้ไปไกลถึงขั้นที่ว่าจะได้ 350 เสียง อันนั้นเขาเรียกว่า ขี้โม้.,สายล่อฟ้า
ประชุม ครม.นัดที่ผ่านมามีมติหลายอย่างเน้าไปที่เรื่องเศรษฐกิจเป็นหลัก เป็นเศรษฐกิจที่เข้าถึงใจ รากหญ้า ชาวไร่ ชาวสวน ผู้สูงวัยทั้งหลาย ขรก.บำนาญ เทงบประมาณก้อนใหญ่เพื่อช่วยเหลือด้าน
เลือกตั้ง,แจกเงินคนจน,หาเสียง,กล้าได้กล้าเสีย,สายล่อฟ้า